محمد منور مرزا

پروفیسر محمد منور مرزا ، (پیدائش: 23 مارچ، 1927ء- وفات: 7 فروری، 2000ء) پاکستان سے تعلق رکھنے والے اردو کے پروفیسر، ماہرِ اقبالیات، محقق، مورخ اور شاعر تھے۔

 حالات زندگی 
محمد منور مرزا 23 مارچ، 1927ء کو بھیرہ، سرگودھا، برطانوی ہندوستان (موجودہ پاکستان) میں پیدا ہوئےپروفیسر محمد منور مرزا، سوانح و تصانیف ویب، پاکستانص 853، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ انھوں نے پنجاب یونیورسٹی سے اردو، عربی اور فلسفے میں ماسٹرز کیا۔ 1980ء میں گورنمنٹ کالج لاہور کے صدر شعبۂ اردو کی حیثیت سے ریٹائر ہوئے۔ 1985ء تک وہ پنجاب یونیورسٹی کے شعبۂ اقبالیات کے صدر رہے۔ بعد ازاں انھوں نے اقبال اکیڈمی پاکستان کے ڈائریکٹر کے فرائض بھی انجام دیے۔

 ادبی خدمات 
محمد منور مرزا نے اقبالیات کے موضوع پر متعدد کتابین یادگار چھوڑیں جن میں میزان اقبال، ایقان اقبال، ب رہان اقبال، علامہ اقبال کی فارسی غزل،  قرطاس اقبال،Dimensions of Iqbal، Iqbal and Quranic Wisdom، Iqbal-Poet Philosopher of Islam، Iqbal's Contribution to Literature and Politics، کے نام سرِ فہرست ہیں۔ ان کی دیگر تصانیف میں اولاد آدم، دیوار برہمن، تحریک پاکستان:تاریخ خدوخال، مشاہدہ حق کی گفتگو، پاکستان حصار اسلام اور شاعری کے دو مجموعے غبار تمنا اور نقطہ اشک کے نام سرفہرست ہیں۔

 اعزازات 
حکومت پاکستان نے ان کی خدمات کے صلے میں ستارہ امتیاز کا اعزاز عطا کیا۔

 تصانیف 
 اقبالیات 
 علامہ اقبال بحضور آدم
 میزان اقبال
 ایقان اقبال
 برہان اقبال
 قرطاس اقبال
 Iqbal and Quranic Wisdom
 Dimensions of Iqbal
 Iqbal-Poet Philosopher of Islam
 Iqbal's Contribution to Literature and Politics

 شاعری 
 غُبارِ تمنّا
 نقطہ اشک

 دیگر کتب 
 انتخاب کلیاتِ آتش مع مقدمہ (مرتب)
 الفتنہ الکبریٰ ( ترجمہ)
 اولاد آدم (مزاحیہ مضامین)
 دیوار برہمن
 ہندو ذہنیت
 پاکستان حصار اسلام
 تحریک پاکستان:تاریخ خدوخال
 مشاہدہ حق کی گفتگو
 اخبار الطوال (ترجمہ)

 وفات 
محمد منور مرزا 7 فروری، 2000ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں سپردِ خاک ہوئے۔

 حوالہ جات 

زمرہ:1927ء کی پیدائشیں
زمرہ:2000ء کی وفیات
زمرہ:اردو محققین
زمرہ:بیسویں صدی کے پاکستانی شعرا
زمرہ:بیسویں صدی کے مسلمان محققین اسلام
زمرہ:پاکستانی اردو شعرا
زمرہ:پاکستانی علما
زمرہ:پاکستانی محققین
زمرہ:پاکستانی مسلم شخصیات
زمرہ:جامعہ پنجاب کی شخصیات
زمرہ:ستارۂ امتیاز وصول کنندگان
زمرہ:ضلع سرگودھا کی شخصیات
زمرہ:فضلا جامعہ پنجاب
زمرہ:لاہور کے شعرا
زمرہ:ماہرین اقبالیات
زمرہ:ناظمین اقبال اکادمی
زمرہ:گورنمنٹ کالج یونیورسٹی، لاہور کا تدریسی عملہ